કન્સીલર બાદ લગાડવામાં આવતા ફાઉન્ડેશન માટે ચિરાગ હવે બજારમાં મળતા સિરમ ઇન્ફ્યુઝ્ડ એટલે કે સિરમ ધરાવતા ફાઉન્ડેશનનો ઉપયોગ કરવાની સલાહ આપે છે. આવાં ફાઉન્ડેશન ત્વચાના રંગને નિખારવાની સાથે એને રિપેર કરવાનું કામ પણ કરે છે. આ સિવાય આજકાલ બજારમાં લિક્વિડ હોવા છતાં સુકાઈ ગયા બાદ પાઉડર ફિનિશ આપતાં ફાઉન્ડેશન પણ મળવા લાગ્યાં છે. આવાં ફાઉન્ડેશનની ખાસિયત એ હોય છે કે એમનો ઉપયોગ કર્યા બાદ તમારે અલગથી કૉમ્પૅક્ટ પાઉડર વાપરવાની આવશ્યકતા રહેતી નથી. સાથે જ એ મૅટ હોય કે ઇલ્યુમિનેટિંગ, બન્ને પ્રકારના મેકઅપ બેઝ સાથે સરસ રીતે મિક્સ પણ થઈ જાય છે.